13. 8. 88 De Europæiske Fællesskabers Tidende Nr. L 224/1 (Retsakter hvis offentliggørelse ikke er obligatorisk) RÅDET RÅDETS AFGØRELSE af 30. juni 1988 om indgåelse af aftalen i form af godkendt referat mellem Det Europæiske Økonomiske Fællesskab og Republikken Østrig i henkold til artikel XXVIII i GATT vedrørende visse . landbrugsprodukter (88/451/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Under henvisning til artikel XXVIII i Den Almindelige Overenskomst om Told og Udenrigshandel (GATT) har Republikken Østrig meddelt, at den har til hensigt at ændre eller tilbagetrække indrømmelserne for visse landbrugspro- dukter, hvoraf Fællesskabet er Østrigs hovedleverandør; Kommissionen har indledt forhandlinger med Republikken Østrig i henhold til artikel XXVIII i GATT, og der er opnået en tilfredsstillende aftale; denne aftale bør godkendes — TRUFFET FØLGENDE AFGØRELSE: Artikel 1 Aftalen i form af godkendt referat mellem Det Europæiske Økonomiske Fællesskab og Republikken Østrig i henhold til artikel XXVIII i GATT vedrørende visse landbrugsproduk- ter godkendes på Fællesskabets vegne. t Teksten til aftalen er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet. Udfærdiget i Luxembourg, den 30. juni 1988. På Rådets vegne Ch. SCHWARZ-SCHILLING Formand